《九日同启泰石卿诸君登永宁寺台》
明代·茅元仪

此岁登高在此台，树笼秋色入深杯。
黄花祗为形霜艳，红叶多因酬雁来。
寒水浅流如漱石，云山初暝似生苔。
一番隹会增惆怅，是到重阳忆几回。

作者简介：湖州府归安人，字止生，号石民。茅坤孙。好谈兵，天启初，为孙承宗幕僚。崇祯初，上《武备志》，为翰林待诏。后任副总兵，守觉华岛，旋以兵变论戍漳浦。边事急，再请募死士勤王，权臣不许，悲愤纵酒卒。有《暇老斋笔记》、《野航史话》、《石民集》等，所辑《武备志》网罗历代军事著作，附有大量插图，尤具资料价值。